Publication: Magyar Közlöny
Issue: MK-2006-29 (Year: 2006, Number: 29)
Era: 2004-2010
Section: a 13/2006. (III. 14.) BM rendelethez
Paragraph Index: 634

3. A szakmai vizsgán számon kérhetõ feladatok a szintek megjelölésével Az írásbeli vizsga tartalma: Az írásbeli vizsgán a szakképesítésért felelõs miniszter által kiadott, a IV/2. pontban felsorolt követelmények figyelembevételével, az V/2. pontban felsorolt írásbeli tantárgyak szerint összeállított feladatsort kell megoldani. A gyakorlati vizsga tartalma: A szakmai gyakorlati vizsga feladatait a vizsgaszervezõ a IV/2. pontban felsorolt követelmények figyelembevételével, az V/2. pontban meghatározott vizsgarészek szerint dolgozza ki, és azt a vizsga megkezdése elõtt legalább 15 nappal jóváhagyásra megküldi a szakmai vizsgabizottság elnökének. A vizsgabizottság elnöke a feladatok jóváhagyására vonatkozó döntését a vizsgabizottság szakmai szervezet által delegált tagjával egyetértésben hozza meg. Amennyiben a javasolt feladatsor nem felel meg a szakmai követelményeknek, azt a szakmai vizsgabizottság elnöke átdolgozásra visszaadhatja, meghatározva az átdolgozás határidejét. A feladatokat úgy kell meghatározni, hogy azok a vívás edzõi munkakörbõl adódó tipikus szituációk, feladatok megoldására irányuljanak (pl. edzés vagy edzésrész tervezése és vezetése, értekezlet tervezése és vezetése). A szóbeli vizsga tartalma: A szóbeli vizsgán a vizsgázó a szakképesítésért felelõs miniszter által kiadott, a IV/2. pontban felsorolt követelmények figyelembevételével, az V/2. pontban felsorolt szóbeli vizsga tantárgyai szerint összeállított tételek alapján ad számot tudásáról.

Source: https://magyarkozlony.hu/hivatalos-lapok/7b2d0f5e67d47e1a9d85774aa8393a4b060c61e7/dokumentumok/907d9764efe8efd1def825a04d0f5cdeeb76c099/letoltes